Kleuter kritiek ná hond hom aanvalDie paramedici wat die seun behandel het. (Foto: Netcare 911) ŉ Kleuter is Maandagmiddag na ŉ hospitaal gehaas nadat ŉ hond hom by ŉ huis in Pietermaritzburg in KwaZulu-Natal aangeval het. Besonderhede rakende die voorval is in dié stadium skraps. Shawn Herbst, woordvoerder van Netcare 911, het wel gesê paramedici is omstreeks 16:32 na ŉ huis in Glenwood ontbied waar ŉ hond ŉ driejarige seuntjie aangeval het. Volgens Herbst het die kind ernstige beserings opgedoen. Hy is op die toneel gestabiliseer voordat hy in ŉ kritieke toestand met ŉ ambulans na ŉ hospitaal vervoer is vir verdere mediese behandeling.